ງານບຸນອາຫານການກິນຫວຽດນາມ ຢູ່ຝະລັ່ງ
ກປ.ອອນໄລ - ຫວ່າງແລ້ວນີ້, ທີ່ສະໜາມຫຼວງ La Place Monge, ຢູ່ນະຄອນຫຼວງປາຣີ ຂອງຝະລັ່ງ, ໂດຍສະມາຄົມຊາວຫວຽດນາມ ອາໄສຢູ່ ຝະລັ່ງ ໄດ້ສົມທົບກັບ Foyer ຫວຽດນາມ ຈັດຕັ້ງ.
ນີ້ແມ່ນຄັ້ງທໍາອິດທີ່ງານບຸນອາຫານການກິນໄດ້ຈັດຂຶ້ນກາງແຈ້ງຢູ່ນະຄອນຫຼວງປາຣີ ເຕັມໄປດ້ວຍລົດຊາດຂອງຫວຽດນາມ, ພາຍຫຼັງອຳນາດການປົກຄອງຝະລັ່ງ ຍົກເລີກມາດຕະການເວັ້ນໄລຍະຫ່າງທາງສັງຄົມໃນສະພາບພະຍາດໂຄວິດ-19 ຄ່ອຍໄດ້ຮັບການຄວບຄຸມ.
ດ້ວຍຫົວຂໍ້ “ຕະຫຼາດອາຫານການກິນ-ພູມພາບຍຸກປະຈຸບັນ”, ງານຕະຫຼາດນັດອາຫານການກິນດຶງດູດການເຂົ້າຮ່ວມຂອງ 25 ສະມາຄົມ, ຄະນະ ແລະວິສາຫະກິດຂອງຊາວຫວຽດນາມ ອາໄສຢູ່ ຝະລັ່ງ, ໄດ້ຮັບຄວາມສົນໃຈຈາກປະຊາຊົນຝະລັ່ງ ກໍ່ຄືພໍ່ແມ່ປະຊາຊົນຊາວຫວຽດນາມ ອາໄສຢູ່ ຝະລັ່ງ. ທີ່ງານບຸນ, ນັກທ່ອງທ່ຽວບໍ່ພຽງແຕ່ໄດ້ຊິມອາຫານທີ່ເປັນເອກະລັກສະເພາະຂອງຫວຽດນາມ, ຄື: ແນມດິບ, ແນມຈືນ... ເທົ່ານັ້ນ ຫາກຍັງໄດ້ຄົ້ນຫາວັດທະນະທໍາຜ່ານລາຍການສະແດງຂອງນັກສິລະປິນຊາວຫວຽດນາມ ອາໄສຢູ່ ຝະລັ່ງ. ພິເສດ, ທີ່ງານບຸນຄັ້ງນີ້, ວິສາຫະກິດແທັງບີ່ງ Jeune ຍັງໄດ້ແນະນໍາໝາກລິນຈີ່ງວດທຳອິດຂອງຫວຽດນາມ ທີ່ຕິດສະແຕມແຫຼ່ງກຳເນີດ itrace247 ຂອງກົມສົ່ງເສີມການຄ້າ (ກະຊວງອຸດສາຫະກຳ ແລະການຄ້າຫວຽດນາມ) ນໍາເຂົ້າຢູ່ຝະລັ່ງ ເປັນຄັ້ງທຳອິດ.
ໂດຍ: ເຈິ່ນຮວ່ຽນ